Rijeka, 22. studenog 2019.g.

**NAJAVA DOGAĐANJA I POZIV ZA MEDIJE**

**U *DNEVNOM BORAVKU* SUSJEDSTVA MRKOPALJ EUROPSKE PRIJESTOLNICE KULTURE DODJELA NAGRADA I IZLOŽBA RADOVA LIKOVNOG NATJEČAJA *SVIJET SNJEŽNIH PAHULJA***

**U nedjelju 24. studenog 2019.g. u 15 sati u *Dnevnom boravku* susjedstva Mrkopalj** (Dom kulture, Novi varoš 1, Mrkopalj), **jednom od 27 susjedstava Europske prijestolnice kulture, održat će se dodjela nagrada i izložba radova likovnog natječaja namijenjenog osnovnoškolcima, koji je proveden u sklopu multimedijalnog projekta *Svijet snježnih pahulja*.** Dodjeli nagrada prethodit **će stručno polusatno predavanje o snježnim pahuljicama, renomiranog profesora u mirovini Zlatka Vučića s Instituta za fiziku Ruđer Bošković iz Zagreba** i predstavljanje **multimedijalnog projekta** **6 različitih kristala pahuljica**.

**Natječaj *Svijet snježnih pahulja* bio je namijenjen učenicima svih osnovnih škola s područja Primorsko-goranske županije, na temu - kristali pahuljica**, a cilj je bio navesti djecu na razmišljanje o ljepoti zime i čaroliji simetričnih oblika kristala pahuljica koje nam priroda daruje, a koje ne vidimo dok nisu pod povećalom.

**Pristigle radove komisija je vrednovala u četiri kategorije**: 1. i 2. razredi, 3. i 4. razredi, 5. i 6. razredi te 7. i 8. razredi. U sve četiri kategorije po dvije nagrade daruje Goranski sportski centar i to klizanje za dvije osobe na klizalištu u Delnicama i ulaznice za dvije osobe na bazen u Delnicama, a najbolji će biti nagrađeni i knjigama, konzumacijama pića, šalicama i slično.

Najbolji radovi bit će izloženi u *Dnevnom boravku* susjedstva Mrkopaljtijekom Adventa.

*Likovni natječaj* Svijet snježnih pahulja – kristali pahuljica *provodio se u sklopu programa 27 susjedstava Europske prijestolnice kulture, u partnerstvu s Udrugom Dijamant klasika Rijeka te međunarodnog projekta CENTRIPHERY, sufinanciranog sredstvima Europske unije iz programa Kreativna Europa.*



Unaprijed zahvaljujem na objavi i dolasku.

**Lena Stojiljković –** Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

M: +385 91 612 63 42